Document ID: 32006R1646

32006R1646
L 309/1
SLUŽBENI LIST EUROPSKE UNIJE
UREDBA VIJEĆA (EZ) br. 1646/2006
od 7. studenoga 2006.
o izmjeni Uredbe (EZ) br. 639/2004 o upravljanju ribarskim flotama registriranim u najudaljenijim regijama Zajednice
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegove članke 37. i 299. stavak 2.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Uredbom Vijeća (EZ) br. 639/2004 od 30. ožujka 2004. o upravljanju ribarskim flotama registriranim u najudaljenijim regijama Zajednice (2) dozvoljava se odstupanje od odredaba članka 9. stavka 1. točke (a) Uredbe Vijeća (EZ) br. 2792/1999 od 17. prosinca 1999. o utvrđivanju detaljnih pravila i postupaka u vezi sa strukturnom pomoći Zajednice u području ribarstva (3) i članka 13. Uredbe Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru zajedničke ribarstvene politike (4).
(2)
Prema političkom sporazumu koji je donijelo Vijeće 19. lipnja 2006. vezanom uz Europski fond za ribarstvo, kako bi se u obzir uzela osobita strukturna, socijalna i gospodarska situacija u sektoru ribarstva u najudaljenijim regijama, razdoblje valjanosti odstupanja utvrđeno u članku 2. stavku 4. Uredbe (EZ) br. 639/2004 trebalo bi produljiti do 31. prosinca 2006.
(3)
Radi produljenja razdoblja valjanosti odstupanja utvrđenog u članku 2. stavku 4. Uredbe (EZ) br. 639/2004, odstupanje utvrđeno u članku 2. stavku 5. te Uredbe trebalo bi produljiti do 31. prosinca 2008. kako bi se u flotu omogućio ulaz kapaciteta koji su imali pravo na državnu pomoć za obnovu ribarskih plovila,
DONIJELO JE OVU UREDBU:
Članak 1.
Uredba (EZ) br. 639/2004 mijenja se kako slijedi:
1.
u članku 2. stavku 4. riječi „31. prosinca 2005.” zamjenjuju se s „31. prosinca 2006.”;
2.
u članku 2. stavku 5. riječi „31. prosinca 2007.” zamjenjuju se s „31. prosinca 2008.”;
3.
u članku 6. riječi „31. prosinca 2006.” zamjenjuju se s „31. prosinca 2007.”
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. studenoga 2006.

Labels: 15
19
6